**Pielikums Nr.5.**

Paraugs Nr.1

**Apvienotās Karalistes sociālā darbinieka izvērtējuma rezultātā sniegtās rekomendācijas paraugs:**

Rekomendācija

Mans profesionālais viedoklis ir balstīts uz iegūtajiem pierādījumiem par to, ka AS ne tagad, ne ilgtermiņa perspektīvā nespētu nodrošināt atbilstoši drošu un adekvātu aprūpi bērnam.

Viņa nesaprot bažas par citiem ģimenes locekļiem, kas apdraud bērnu. Viņa ir sniegusi informāciju par ģimenes atbalsta tīklu no ģimenes locekļu vidus, starp kuriem ir cilvēki ar garīgās veselības problēmām, narkotiku lietotāji, kā arī personas ar kriminālu pagātni. Viņa arī domā, ka pašas māte, kas savulaik atļāva fiziski iespaidot savus bērnus, un arī pati to ir darījusi, varētu tikt uzskatīta par bērna aprūpētāju. Tas ir ļoti satraucoši un parāda potenciālās aizbildnes izpratnes trūkumu, kā arī liecina, ka viņa nespētu pasargāt bērnu no būtiska kaitējuma riska.

Ir secināts, ka AS ir daudz neskaidrību un viņa ļoti paļaujas uz savas vecākās meitas palīdzību. Arī tas ir satraucoši, jo šī ir viena no jomām, kurā viņa raksturoja savas mātes nespēju parūpēties par viņu.

Man ieteikums ir nenodot bērnu izvērtējamās personas AS aprūpē.

Paraugs Nr.2

**Sākotnējā izvērtējuma kopsavilkums un ieteikumi**

V ir mazs bērns, kuram ir nepieciešama pastāvība un stabilitāte, kā arī viņas ikdienas vajadzību ievērošana. Ziņojumi rāda, ka pēdējos pāris gados V dzīvē ir bijis nestabils periods, kad mātes alkohola atkarības rezultātā viņai bija jāatrodas nedrošā vidē. Šis apstāklis ir ietekmējis V izglītības un vispārējās vajadzības, jo sniegtā informācija norāda, ka viņa ir ieradusies skolā netīrās drēbēs ar urīna smaku, tāpat viņa periodiski tikusi atstāta dažādu personu aprūpē.

Ž kundze uzskata, ka viņa var uzņemties V aprūpi un pienācīgi izpildīt visas viņas pamatvajadzības. Viņa ir informējusi, ka jau iepriekš ir pieskatījusi V, kad meitene bija jaunāka un dzīvoja Latvijā kopā ar savu vecmammu no mammas puses. Ž kundze ziņo, ka viņai ar V ir bijušas labas attiecības un viņa pazīst V jau kopš viņas uzturēšanās Latvijā.

Tāpat Ž kundze uzskata, ka viņa spēj garantēt V drošību, izpildīt viņas emocionālās vajadzības un sniegt viņai atbalstu visos iespējamos veidos. Ž kundzes uzskats ir tāds, ka katram bērnam jādzīvo kopā ar saviem vecākiem vai ģimenes locekļiem, tieši tāpēc viņa vēlas aprūpēt V. Ņemot vērā iepriekš redzēto, Ž kundze saprot, ka V pēdējos gados ir izjutusi nemiera pilnu laiku, tāpēc viņa ir viegli ievainojams bērns, kuram nepieciešama ģimenes locekļu gādība.

Ž kundze arī norādīja uz spēcīgu atbalstu, ko sniegtu viņas vīrs. Viņš atbalsta V nodošanu viņu ģimenes aprūpē.

Ņemot vērā iepriekš minēto, es uzskatu, ka Ž kundzes un B kunga atbilstības izvērtēšana jāturpina pilnās izvērtēšanas (Īpašās aizbildniecības/radniecības) līmenī, lai būtu iespējams veikt padziļinātu izvērtējumu un novērtēt minēto personu spēju uzņemties V aprūpi ilgtermiņā.

Paraugs Nr.3

 **Īpašā aizbildņa spēja audzināt bērnu**

|  |  |
| --- | --- |
| Īpašā aizbildņa spējas audzināt bērnu kopsavilkums – vajadzības un stiprās puses: | Stiprās puses* K pret savu mazmeitu izturas ar mīļumu un rūpēm;
* K ir bērna vecāmāte no mātes puses, tādēļ viņa varēs nodrošināt to, ka A tiks uzaudzināta viņas attālākās ģimenes ietvaros;
* K varēs nodrošināt to, ka A regulāri sazinās ar saviem vecākiem un attālākiem ģimenes locekļiem gan tieši, gan netieši;
* K ir Krievijas pilsone, taču dzīvo Latvijā, un viņa varēs A izskaidrot viņas mātes izcelsmi;
* K dzīves vietas apkārtnē dzīvo citi attālāki viņas ģimenes locekļi, kas var un vēlas rūpēties par A;
* K attieksme pret A izglītību ir ļoti pozitīva, savukārt pret viņas attīstību – iedrošinoša;
* K ir pieredze bērnu audzināšanā, uzaudzinot divus pašas bērnus – dažkārt pat kā vientuļā māte.

Trūkumi* K runā krieviski, taču ne angliski, kas ir valoda, kurai A pašlaik dod priekšroku;
* K pašlaik ir ierobežota izpratne par pakistāniešu/ musulmaņu kultūru, tomēr viņa to vēlas izzināt kopā ar A;
* K būs jāizvirza savas mazmeitas vajadzības par prioritāti, atstājot savas meitas vajadzības otrajā plānā;
* K būs jāpaļaujas uz kādu no viņas attālākajiem ģimenes locekļiem, kas rūpēsies par A, kamēr viņa strādā.
 |